OpenLLM-France/wikimedia huggingface dataset:
# Vlieland

Vlieland (Flylân en frisó) és una de les illes Frisones pertanyents als Països Baixos, situada entre Texel i Skylge. El mar del Nord hi queda al nord-oest i el mar de Wadden al sud-est.
Té un total de 12 km de platja i 26 de carrils per a bicicletes. Disposa, a més, d'una línia d'autobús (la número 110).

## Situació administrativa i cultural

L'illa constitueix un únic municipi de 320,50 km², dels quals només 40,26 són de terra mentre que els 280,24 km² restants corresponen a aigua. Al començament del 2004 tenia 1.157 habitants (amb una densitat, 35 hab/km², molt inferior a la mitjana estatal).
Tot i que actualment només té un sol poble (Oost-Vlieland), fins al segle xviii en tenia també un altre: West-Vlieland, que fou definitivament abandonat el 1736 després de múliples inundacions i dels consegüents intents de reconstrucció.
Actualment pertany a la província de Frísia, si bé fins a la Segona Guerra Mundial pertanyia a la província d'Holanda Septentrional (el canvi fou l'any 1942). Ja no s'hi parla frisó.

## Administració

El consistori actual, després de les eleccions municipals de 2007, és dirigit per la socialista Ella Schadd-de Boer. El consistori consta de 9 membres, compost per:
* Partit del Treball, (PvdA) 3 escons
* Algemeen Belang, 3 escons
* Partit Popular per la Llibertat i la Democràcia, (VVD) 3 escons

## Galeria d'imatges

* Far de Vlieland
* Far

## Enllaços externs

* Pàgina oficial
# Mount Prospect

Mount Prospect és una vila dels Estats Units a l'estat d'Illinois. Segons el cens del 2000 tenia 56.265 habitants.

## Demografia

Segons el cens del 2000, Mount Prospect tenia 56.265 habitants, 21.585 habitatges, i 15.152 famílies. La densitat de població era de 2.127,7 habitants/km².
Dels 21.585 habitatges en un 30,5% hi vivien nens de menys de 18 anys, en un 59,7% hi vivien parelles casades, en un 7,2% dones solteres, i en un 29,8% no eren unitats familiars. En el 25,1% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,14.
Per edats la població es repartia de la següent manera: un 23% tenia menys de 18 anys, un 8,2% entre 18 i 24, un 31,3% entre 25 i 44, un 22,7% de 45 a 60 i un 14,8% 65 anys o més.
L'edat mediana era de 37 anys. Per cada 100 dones de 18 o més anys hi havia 96,4 homes.
La renda mediana per habitatge era de 57.165 $ i la renda mediana per família de 67.262 $. Els homes tenien una renda mediana de 44.585 $ mentre que les dones 32.218 $. La renda per capita de la població era de 26.464 $. Aproximadament el 3,1% de les famílies i el 4,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Vegeu també

* Lee DeWyze

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Prospect». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Mount Prospect». American Fact Finder. Oficina del Cens dels Estats Units, 12-01-2010.
# Procés químic

Un procés químic és un conjunt d'operacions química sobre físiques ordenades a la transformació d'unes matèries inicials en productes finals diferents. Un producte és diferent d'un altre quan tingui diferent composició, estigui en un estat diferent o hagin canviat les seves condicions.
En la descripció general de qualsevol procés químic existeixen diferents operacions involucrades. Unes porten inherents diverses reaccions químiques. En canvi altres passos són merament físics, és a dir, sense reaccions químiques presents. Podem dir que qualsevol procés químic que es pugui dissenyar consta d'una sèrie d'operacions físiques i químiques. Cadascuna d'aquestes operacions és una operació unitària dins del procés global.
# Porto Mosquito

Porto Mosquito (crioll capverdià Purto Muskitu) és una vila al sud de l'illa de Santiago a l'arxipèlag de Cap Verd. Està situada a 10 kilòmetres al nord-oest de Cidade Velha.

## Vegeu també

* Llista de nuclis de població de Cap Verd
# Llista de cràters de Dàctil

    En aquest article només es mostra els noms oficials aprovats per la Unió Astronòmica Internacional (UAI).
Aquesta és una llista de cràters amb nom de Dàctil, el satèl·lit natural de l'asteroide (243) Ida, un cos celeste situat al cinturó principal d'asteroides amb el qual forma un sistema binari. Tots els cràters han estat identificats durant la missió de la sonda espacial Galileo, l'única que ha arribat fins ara a Dàctil.
El 2019, els 2 cràters amb nom de Dàctil representaven el 0,03% dels 5475 cràters amb nom del Sistema Solar. Altres cossos amb cràters amb nom són Amaltea (2), Ariel (17), Cal·listo (142), Caront (6), Ceres (115), Deimos (2), Dione (73), Encèlad (53), Epimeteu (2), Eros (37), Europa (41), Febe (24), Fobos (17), Ganímedes (132), Gaspra (31), Hiperió (4), Ida (21), Itokawa (10), Janus (4), Japet (58), Lluna (1624), Lutècia (19), Mart (1124), Mathilde (23), Mercuri (402), Mimas (35), Miranda (7), Oberó (9), Plutó (5), Proteu (1), Puck (3), Rea (128), Šteins (23), Tebe (1), Terra (190), Tetis (50), Tità (11), Titània (15), Tritó (9), Umbriel (13), Venus (900), i Vesta (90).
* Imatge de Dàctil ((243) Ida I Dactyl)
* (243) Ida (esquerra) i Dàctil (dreta). Foto presa per la sonda espacial Galileo.

## Llista

Els cràters de Dàctil porten els noms dels dàctils del mont Ida.
| Cràter | Coordenades | Diàmetre (km) | Epònim | Ref. |
| Acmon | 39° S, 138° E﻿ / ﻿39°S,138°E﻿ / -39; 138 | 0,3 | Acmon, un dels dàctils. | WGPSN |
| Celmis | 46° S, 220° O﻿ / ﻿46°S,220°O﻿ / -46; -220 | 0,2 | Celmis, un dels dàctils. | WGPSN |

## Referències

* ↑ Nomenclature Search Results: Dactyl > Crater, Craters. usgs.gov. Gazetteer of Planetary Nomenclature – International Astronomical Union (IAU) Working Group for Planetary System Nomenclature (WGPSN).
* ↑ Categories for Naming Features on Planets and Satellites. usgs.gov. Gazetteer of Planetary Nomenclature – International Astronomical Union (IAU) Working Group for Planetary System Nomenclature (WGPSN).

## Vegeu també

* Asteroide binari
* Satèl·lit asteroidal
# Joanet (mitologia)

* Per a altres significats, vegeu «Joanet».
Un joanet és un ésser propi de la mitologia catalana que es caracteritza per viatjar dins els remolins del vent. Es tracta, doncs, d'un personatge semblant al barrufet o al bufarut i, segons Joan Amades i altres autors, en aquests personatges s'hi entreveuen restes d'antics cultes a la divinitat del vent.
Joanet és, de fet, el diminutiu de Joan, sinònim de bruixot i el nom d'altres personatges mitològics (com ara en Joan de l'Ós), a més del nom popular que es fa servir sovint per a referir-se al vent mateix, amb variacions en funció de la zona: Joan d'Aragó a l'Urgell i la Segarra, Joan d'Alvèrnia al Llenguadoc. A l'Empordà, el joanet del vent (alter ego de la tramuntana) es coneix popularment com a Joan de França, Joan gavatx, Joan Mussiu i Don Joan de Narbona.
Hi ha, però, una segona accepció de "joanet" com a ésser mitològic: al Ripollès, s'anomenen així uns petits homenets en forma de llumetes, semblants als gauargiak bascos, que es fan visibles sobretot durant la nit de Sant Joan. Guarden tresors amagats i hom creu que, per tal de trobar-los, caldria excavar allà on surten aquestes llumetes. D'altra banda, el nom de jaumet ha estat documentat també com a sinònim de minairó, si més no en un informant del Pallars Sobirà. A l'Empordà i el Maresme (de fet, arreu dels Països Catalans), quan un nen és molt bellugadís se li diu: «sembles el cul d'en Jaumet!».

## Referències

* 1 2 3 4 Casanova Coll, Joan; Creus Saumell, Joan. «Joanet». A: Més ràpids que el llamp, més vius que el foc. Petits éssers fantàstics en l'àmbit lingüístic català. Barcelona: Publicacions de l'Abadia de Montserrat, 2000, p. 241-243. ISBN 8484151824.
* ↑ Badia, Jordi. «no estar quiet > ésser el cul d'en Jaumet». A: Salvem els mots. Barcelona: Penguin Random House Grupo Editorial, 2021, p. 136. ISBN 978-84-18033-97-1.
# Beatriz Iraburu Elizondo

Beatriz Iraburu Elizondo (Pamplona, 1951) és una periodista navarresa, guanyadora del Premi de Periodisme Cirilo Rodríguez el 1990.
Llicenciada en Ciències de la Informació per la Universitat de Navarra, es va iniciar com a periodista a El Diario de Mallorca per seguir després exercint la seva professió a Deia (Bilbao), fins al 1978 que es va incorporar al Grup Vocento com a corresponsal, principalment a Europa on va passar quinze anys: Londres, París i Roma, i a Washington (Estats Units) on va estar vuit. El 2001 va deixar la corresponsalia a Roma per descansar, temps en el que se li va diagnosticar un càncer de mama que va superar i, l'experiència la va reflectir en el llibre Cáncer de mama. Claves y relatos (2008). Guanyadora del Premi Cirilo Rodríguez de Periodisme el 1990 durant la seva estada a Washington, que la va acreditar com la millor corresponsal d'un mitjà d'informació espanyol a l'exterior, és membre del comitè assessor i investigadora del think tank europeu amb seu a Madrid, Fundación para las Relaciones Internacionales y el Diálogo Exterior (FRIDE). Les seves cròniques com a corresponsal són considerades «un exercici extraordinari de concisió, agudesa, tendresa i sentit de l'humor», on la informació s'elabora des del rigor i un profund coneixement de l'entorn.

## Referències

* ↑ María Valero «Entrevista:'La palabra cáncer sigue teniendo un estigma que añade mucho sufrimiento al paciente'». El Mundo, 17-10-2008 [Consulta: 24 abril 2014].
* ↑ «Beatriz Iraburu». FRIDE: An European think thank for global action. Arxivat de l'original el 2014-04-24. [Consulta: 24 abril 2014].
* ↑ César Coca. «Beatriz Traburu. Sin concesiones al dramatismo». Los Libros de la Catarata. [Consulta: 24 abril 2014].
# Villamanín

Villamanín és un municipi de la província de Lleó, a la comunitat autònoma de Castella i Lleó.
Dins del seu terme hi ha la Col·legiata de Santa Maria d'Arbas, esmentada des del segle xii.

## Demografia

Evolució demogràfica :
| 1991 | 1996 | 2001 | 2004 |
| 1518 | 1362 | 1235 | 1161 |

### Personatges il·lustres

En aquesta localitat nasqué el 1895, Ángela Ruiz Robles, filla d'Elena Robles i Feliciano Ruiz, farmacèutic. Fou mestra, escriptora i inventora, precursora del llibre electrònic.

## Referències

* ↑ «Provincia de León (España): Municipios & Localidades» (en castellà), 22-01-2021. [Consulta: 2 març 2021].
# Moviment Nacional per l'Alliberament de l'Azawad

El Moviment Nacional per l'Alliberament de l'Azawad —en amazic en alfabet tifinag ⵜⴰⵏⴾⵔⴰ ⵏ ⵜⵓⵎⴰⵙⵜ ⴹ ⴰⵙⵏⵏⴰⵏⵏⵓ ⵏ ⴰⵣⴰⵓⴷ; en àrab الحركة الوطنية لتحرير أزواد; en francès Mouvement National pour la Libération de l'Azawad; MNLA), anteriorment conegut com a Moviment Nacional de l'Azawad, és una organització política i militar de l'Azawad. El moviment fou fundat l'octubre de 2011. L'1 d'abril de 2012 assolí el control de facto de l'Azawad, incloent-hi les tres principals ciutats: Kidal, Gao i Timbuctu. El 6 d'abril de 2012 proclamà la independència de l'Azawad.

## Referències

* ↑ Els rebels tuaregs ocupen el nord de Mali, Ara.
* ↑ Els rebels tuareg declaren la independència de l'Azawad, VilaWeb.

## Enllaços externs

* Moviment Nacional per l'Alliberament de l'Azawad Arxivat 2013-04-14 a Wayback Machine.
# Probe

Probe o Probus (llatí Probus) és el nom dels següents personatges:
* Marc Valeri Probe, militar i gramàtic romà del segle i, autor al qual s'ha atribuït l'Appendix Probi.
* Valeri Probe, escriptor romà sovint confós amb l'anterior.
* Marc Aureli Probe, emperador romà del 276 al 282.
* Probe de Bizanci, bisbe de Bizanci de 293 a 306.
* Marc Pomponi Meci Probus, cònsol el 228.
* Flavi Anici Petroni Probus, cònsol el 406.
* Enric IV Probus, o Enric IV el Just, rei de Polònia de 1288 a 1290.
# Porto Novo (desambiguació)

«Porto Novo, Porto-Novo o Portonovo» té aquests significats:
* Porto Novo, ciutat de l'arxipèlag de Cap Verd, a l'illa de Santo Antão
* Porto Novo, antic nom portuguès de la ciutat índia de Parangipettai, a l'estat de Tamil Nadu
* Porto-Novo, capital de l'estat africà de Benín
* Regne de Porto Novo, antic regne africà dels segles xviii i xix
* Protectorat de Porto-Novo, regne africà sota protectorat francès de 1882 a 1906.
* Colònia de Porto-Novo, colònia francesa (1893-1894)
* Portonovo, nucli de població del municipi de Sanxenxo, a Galícia
# Llista de cràters de Deimos

    En aquest article només es mostra els noms oficials aprovats per la Unió Astronòmica Internacional (UAI).
Aquesta és una llista de cràters amb nom de Deimos, un satèl·lit natural de Mart descobert el 1877 per l'astrònom Asaph Hall (1829-1907).
El 2019, els 2 cràters amb nom de Deimos representaven el 0,03% dels 5475 cràters amb nom del Sistema Solar. Altres cossos amb cràters amb nom són Amaltea (2), Ariel (17), Cal·listo (142), Caront (6), Ceres (115), Dàctil (2), Dione (73), Encèlad (53), Epimeteu (2), Eros (37), Europa (41), Febe (24), Fobos (17), Ganímedes (132), Gaspra (31), Hiperió (4), Ida (21), Itokawa (10), Janus (4), Japet (58), Lluna (1624), Lutècia (19), Mart (1124), Mathilde (23), Mercuri (402), Mimas (35), Miranda (7), Oberó (9), Plutó (5), Proteu (1), Puck (3), Rea (128), Šteins (23), Tebe (1), Terra (190), Tetis (50), Tità (11), Titània (15), Tritó (9), Umbriel (13), Venus (900), i Vesta (90).
* Imatge de Deimos, 2009
* Situació dels cràters Swift (1 km) i Voltaire (2,1 km)
Deimos està compost per roca rica en carboni (condrita carbonatada) i gel. La superfície és plena de cràters d'impacte, però no tan profunds com els de Fobos, a causa que alguns cràters s'han omplert de regòlit.

## Llista

Els cràters de Deimos porten els noms d'escriptors morts que van escriure sobre satèl·lits marcians.
La latitud i la longitud es donen com a coordenades planetogràfiques amb longitud oest (+ Oest; 0-360).
| Cràter | Coordenades | Diàmetre (km) | Epònim | Ref. |
| Swift | 12° 30′ N, 358° 12′ O﻿ / ﻿12.5°N,358.2°O﻿ / 12.5; -358.2 | 1,0 | Jonathan Swift (1667-1745), escriptor britànic | WGPSN |
| Voltaire | 22° 00′ S, 3° 30′ O﻿ / ﻿22°S,3.5°O﻿ / -22; -3.5 | 2,1 | François-Marie Arouet Voltaire (1694-1778), escriptor francès | WGPSN |

## Referències

* ↑ Nomenclature Search Results: Deimos > Crater, Craters. usgs.gov. Gazetteer of Planetary Nomenclature – International Astronomical Union (IAU) Working Group for Planetary System Nomenclature (WGPSN).
* ↑ «Categories (Themes) for Naming Features on Planets and Satellites» (en anglès). IAU.
# Enrique Tomás Ruiz

Enrique Tomás Ruiz (Badalona, 1966) és un empresari català, president i fundador de la companyia Enrique Tomás, especialitzada en pernil ibèric.
Va néixer el 1966 a Badalona, l'onzè i darrer fill d'una parella d'immigrants, Julio Tomás i Amparo Ruiz. Per tirar endavant la família, el seu pare va obrir una lleteria a Santa Coloma de Gramenet, i a deu anys, com havien fet abans els seus germans, en sortir de l'escola va començar a treballar en el negoci familiar. En acabar la primària, va deixar els estudis i va posar-se a treballar amb la seva família. El 1982 va obrir el seu primer negoci, una cansaladeria al mercat de la Salut de Badalona, però com només tenia quinze anys, no podia ser-ne propietari ni regentar-lo legalment. Amb el temps el negoci va anar creixent i va traslladar la botiga al carrer Liszt, a la mateixa ciutat, a la qual es van sumar altres establiments.
Mentre el negoci anava creixent es va adonar del valor que els clients donaven al pernil, destacant l'ibèric, i va començar a formar-se i a especialitzar-se en aquest producte a partir de 1987. Eventualment, va començar col·laboracions per gestionar les cansaladeries de la cadena de supermercats Día. Amb l'augment de comandes de pernil per telèfon, especialment des de l'Hospitalet de Llobregat, va decidir obrir una botiga al centre comercial de la Farga, la primera en un espai d'aquestes característiques. El 2008, davant l'obertura d'una botiga al centre comercial Glòries, es va plantejar la possibilitat de posar un espai de degustació, i va néixer el model que combinava la venda amb la degustació. D'aleshores ençà ha obert nombrosos establiments amb aquest model especialitzat en el pernil. El 2012 es va obrir la botiga del carrer de Pelai de Barcelona, que s'ha considerat el vaixell insígnia de l'empresa, i li ha donat molta més visibilitat. El 2017 va assolir la xifra de 100 botigues, algunes fora de l'estat espanyol com a Mèxic, Londres o París.
Durant la pandèmia de COVID-19, va haver de mantenir tancades totes les botigues i el van posar al caire del tancament. Amb tot, el 2020 va inaugurar noves instal·lacions a Badalona, convertides en la nova seu de l'empresa. Finalment, va aconseguir superar la crisi i va començar a créixer i, aviat, va continuar amb l'obertura de noves botigues, amb una previsió de facturació el 2022 de 84 milions d'euros. El mateix any va assolir diversos contractes per introduir la seva marca en diversos hotels.

## Referències

* 1 2 3 C., B. «Enrique Tomás, un embajador del jamón por el mundo». El Periódico de Catalunya, 07-10-2020.
* 1 2 Tarragona, Jordi «Familia empresaria de pata negra». VIA Empresa, 11-06-2021.
* ↑ Costa, Víctor «Enrique Tomás, a la conquesta del món». VIA Empresa, 27-11-2017.
* 1 2 Gutiérrez, Maite «Enrique Tomás llega a 84 millones de euros y entra en hoteles». La Vanguardia, 26-10-2022.
* ↑ «Enrique Tomás inaugura nueva sede en Badalona». Europa Press, 06-07-2020.
# Beatriz Gomes

Beatriz Branquinho Gomes (Coïmbra, 31 de desembre de 1979) és una esportista portuguesa que va competir en piragüisme en les modalitats d'aigües tranquil·les i marató, guanyadora d'una medalla de bronze en el Campionat Mundial de Piragüisme de 2009, en la prova de K4 200 m, i una medalla de bronze en el Campionat Europeu de Piragüisme de 2012, en la prova de K2 200 m.
En la modalitat de marató, va obtenir quatre medalles en el Campionat Mundial entre els anys 2004 i 2009, i una medalla en el Campionat Europeu de 2005.

## Palmarès internacional
### Piragüisme en aigües tranquil·les

Campionat Mundial :
| Any | Lloc | Medalla | Competició |
| 2009 | Dartmouth ( Canadà) | 3 | K4 200 m |
| Campionat Europeu ||||
| Any | Lloc | Medalla | Competició |
| 2012 | Zagreb ( Croàcia) | 3 | K2 200 m |

### Piragüisme en marató

Campionat Mundial :
| Any | Lloc | Medalla | Competició |
| 2004 | Bergen ( Noruega) | 2 | K1 |
| 2006 | Trémolat ( França) | 3 | K1 |
| 2009 | Vila Nova de Gaia ( Perú) | 1 | K1 |
| 2009 | Vila Nova de Gaia ( Perú) | 3 | K2 |
| Campionat Europeu ||||
| Any | Lloc | Medalla | Competició |
| 2005 | Týn nad Vltavou ( Txèquia) | 2 | K1 |

## Referències

* ↑ «Beatriz Gomes» Arxivat 2012-10-21 a Wayback Machine. en Sports-reference.com (SR/Olympic Sports) (en anglès).
* ↑ «Beatriz Gomes» en Canoeresults.eu (en anglès).
* ↑ «Beatriz Gomes» en Canoeresults.eu (en anglès).

## Enllaços externs

* Canoe09.ca profile Arxivat 2012-05-12 a Wayback Machine.
# Villamayor de Calatrava

Villamayor de Calatrava és un municipi de la província de Ciudad Real a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 812 | 667 | 632 | 623 |
# Ponta do Sol

Ponta do Sol és un municipi de l'arxipèlag de Madeira. Se sotsdivideix en tres parròquies:
* Canhas
* Madalena do Mar
* Ponta do Sol

## Referències

* ↑ «Geminaçoes de Portugal» (en portuguès). Arxivat de l'original el 2020-12-05. [Consulta: 13 gener 2021].
# Prospekt's March

Prospekt's March és un EP de la banda anglesa Coldplay llançat el 2008. També està disponible en l'edició deluxe de Viva la Vida. Les vendes van superar el mig milió de còpies arreu del món.
La majoria de cançons es van enregistrar en les mateixes sessions que va fer el grup per preparar el seu quart àlbum Viva la Vida or Death and All His Friends, de manera que comparteixen estil musical i temes. Algunes de les cançons havien de formar part d'aquest àlbum d'estudi però no es van finalitzar a temps. Inicialment van anunciar que estava format per cinc cançons però finalment es va ampliar a vuit. La versió per iTunes també incorporava el videoclip de "Viva la Vida" de bonificació.
Com en el Viva la Vida, la portada del treball és un quadre del pintor francès Eugène Delacroix, en aquest cas el Battle of Poitiers en comptes del Liberty Leading the People.
La cançó "Life in Technicolor II" fou llançada com a senzill el febrer de 2009. Tot i no aconseguir un èxit destacat a les llistes, fou nominat en els premis Grammy com a millor actuació de rock per duo o grup i també com a millor videoclip.

## Posicions en llista

| Llista | Posició | Certificació |
| U.S. Billboard 200 | 15 | |
| U.S. Billboard Top Rock Albums | 7 | |
| UK Albums Chart | 38 | Disc d'argent |
| Australian Albums Chart | 50 | |
| Canadian Albums Chart | 26 | |

## Referències

* ↑ Harris, Chris. «Coldplay Will Issue EP Of Viva La Vida Leftovers In December, New LP In 2009» (en anglès). MTV, 02-09-2008. Arxivat de l'original el 2010-07-22. [Consulta: 10 desembre 2010].
* ↑ Michaels, Sean. «Coldplay confirm new EP and album» (en anglès). The Guardian, 01-09-2008. [Consulta: 10 desembre 2010].
* ↑ Martin, Chris. «Prospekt's March Artwork revealed» (en anglès). Coldplay.com, 14-10-2008. Arxivat de l'original el 2010-01-30. [Consulta: 14 desembre 2010].
* ↑ «The 52nd annual Grammy Awards nominees list» (en anglès). Grammy.com. [Consulta: 14 desembre 2010].
* ↑ «Certified Awards Search». BPI. Arxivat de l'original el 2017-10-06. [Consulta: 22 desembre 2010].

## Enllaços externs

* Prospekt's March a Discogs (anglès)
* Prospekt's March a Coldplay Wiki (anglès)
# John Cassidy (patinador de velocitat sobre gel)

John Cassidy (Mont-real, 7 de juny de 1952) és un patinador de velocitat sobre gel quebequès. Va competir amb la selecció del Canadà a la prova dels 500 metres masculins dels Jocs Olímpics d'Hivern de 1972.

## Referències

* ↑ «John Cassidy Olympic Results». Sports-Reference.com. Sports Reference LLC. [Consulta: 30 octubre 2019]. «Còpia arxivada». Arxivat de l'original el 2020-04-18. [Consulta: 9 juny 2020].
# X-PO: 2089 Cyber Revolution

X-PO : 2089 Cyber Revolution fou un videojoc d'aventures francés realitzat per Kalisto per a la Playstation original i PC. Impulsat en motiu de l'any de França al Japó, la comercialització del videojoc fou cancel·lada, quedant inèdita la versió de Playstation i sent només distribuïda, gratuïtament, la versió de PC a càrrec de NEC.
L'objectiu del joc era conéixer millor la història de França mitjançant diverses anècdotes que el jugador descobria explorant el mapa. Finalment, Sony es va retirar del projecte, deixant inèdita la versió de Playstation, mentre que l'encarraga de la versió de PC, NEC, va decidir distribuir el joc com a premi d'un concurs.

## Referències

* 1 2 «#140 "XPO 2089 Cyber Revolution"». Les Oubliés de la Playhistoire, 15-11-2021. [Consulta: 20 juny 2022].
* ↑ Djaouti, Damien. Pix n'love. 28. ISBN 978-2-37188-017-7.
* ↑ «LudoScience - X-PO 2089 : An unreleased PlayStation game discovered». [Consulta: 20 juny 2022].
* ↑ Jean-Joseph, Julina. «Découvrez le discret XPO-2089, cette petite pépite du jeu vidéo abandonnée par Sony» (en francès), 17-01-2016. [Consulta: 20 juny 2022].